Document ID: /roh_data/filtered/fineweb-2-filterrobots_roh.jsonl.gz/37324

Entschatta e declin
En Svizra cumenza l'istorgia dal cudesch da telefon l’onn 1880. L'emprima broschura satiglia cun ils nums d'abunents vegn finalmain a crescher a radund 20 toms spess. Sper il register cumplet dals abunents da telefon cuntegna el anc paginas supplementaras d’infurmaziuns ch’il stadi considerescha nizzaivlas per la publicitad.
Tut quai che vegn ditg e mussà qua sut è il passà. Ils novs meds digitals, disc cumpact ed internet, han manà al declin ed a la spariziun dals cudeschuns da lunga tradiziun. Il martgà liberalisà e privatisà da la telecommunicaziun porscha be anc cudeschets regiunals che accentueschan las purschidas commerzialas. En pli n'è la registraziun betg pli obligatorica.
Ma turnain al
Temp dal palpiri
Suenter la segunda guerra mundiala augmenta il dumber da telefons fermamain. E l'ediziun dals cudeschs da telefon cuntanscha cifras da record.
Rimnar cudeschs vegls per ina buna chaussa
La massa da cudeschs che vegnan remplazzads periodicamain porscha in grond potenzial da recicladi. Cun ils daners recaltgads procura l'Acziun svizra da radio e televisiun (SRA / ASR) che persunas invalidas, instituziuns socialas e scolas survegnian apparats da radio e televisiun. La populaziun è dumandada da surdar ils cudeschs da telefon vegls a la viafier, a la Posta u a drogarias. Dentant er scolaras e scolars sa participeschan cun entusiassem a la rimnada.
Jau en il cudesch da telefon
Il cudesch da telefon dat publicitad a persunas e fatschentas. Cunquai sa tschentan magari er dumondas areguard lingua, cuntegn, furma e spazi da las inscripziuns. 1981 ha il Radio Rumantsch tschertgà scleriment tar Martina Carigiet dal circumdari postal a Cuira.
"Cheu tut buglia ei enstagl da purs e scrinaris da Landwirts e Schreiners..."
E la finala in'undrientscha magistrala per il giubileum dals 125 onns.
In'ovra impurtanta per l'egualitad dals carstgauns...
1976
apparats da radio e televisiun repartids:
CH: > 5000 radios / > 1000 TV
GR: 391 radios / 103 TV